CELEX: 52022PC0059
Language: lv
Date: 2022-02-23
Title: Priekšlikums PADOMES LĒMUMS par nostāju, kas attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem Eiropas Savienības vārdā jāieņem Starptautisko dzelzceļa pārvadājumu starpvaldību organizācijas Bīstamo kravu pārvadājumu ekspertu komitejas 57. sesijā

EIROPAS
                          KOMISIJA
                                                 Briselē, 23.2.2022.
                                                 COM(2022) 59 final
                                                 2022/0041 (NLE)
                                      Priekšlikums
                                 PADOMES LĒMUMS
   par nostāju, kas attiecībā uz dažiem Konvencijas par starptautiskajiem dzelzceļa
   pārvadājumiem C papildinājuma grozījumiem Eiropas Savienības vārdā jāieņem
    Starptautisko dzelzceļa pārvadājumu starpvaldību organizācijas Bīstamo kravu
                      pārvadājumu ekspertu komitejas 57. sesijā
LV                                                                                  LV
 ---pagebreak---                                       PASKAIDROJUMA RAKSTS
   1.        PRIEKŠLIKUMA PRIEKŠMETS
   Šis priekšlikums attiecas uz lēmumu, ar ko nosaka nostāju, kas Savienības vārdā jāieņem
   Starptautisko dzelzceļa pārvadājumu organizācijas (OTIF) Bīstamo kravu pārvadājumu
   ekspertu komitejā (“RID ekspertu komiteja”). Tas ir saistīts ar to, ka paredzēts pieņemt dažus
   grozījumus tehniskajos un administratīvajos noteikumos, kas ietverti Konvencijas par
   starptautiskajiem dzelzceļa pārvadājumiem (COTIF) C papildinājuma pielikumā. Par šiem
   grozījumiem jālemj minētajai komitejai.
   2.        PRIEKŠLIKUMA KONTEKSTS
   2.1.      Konvencija par starptautiskajiem dzelzceļa pārvadājumiem (COTIF)
   1980. gada 9. maija Konvencija par starptautiskajiem dzelzceļa pārvadājumiem, kas grozīta ar
   1999. gada 3. jūnija Viļņas protokolu, ir starptautisks nolīgums, kura līgumslēdzējas puses ir
   Savienība un 25 dalībvalstis (tikai Kipra un Malta nav).
   Eiropas Savienība pievienojās COTIF 2011. gada 16. jūnijā ar Padomes Lēmumu
   2013/103/ES1.
   2.2.      Noteikumi par bīstamo kravu starptautiskajiem dzelzceļa pārvadājumiem
             (RID)
   Saskaņā ar COTIF 7. pantu minētā konvencija cita starpā attiecas arī uz tās 6. pantā
   norādītajiem papildinājumiem. Starp tiem ir arī “Noteikumi par bīstamo kravu
   starptautiskajiem dzelzceļa pārvadājumiem (RID)”, kas ir ietverti konvencijas
   C papildinājumā. RID piemēro, ja nav iesniegti paziņojumi saskaņā ar attiecīgajiem COTIF
   noteikumiem2.
   RID mērķis ir reglamentēt bīstamo kravu starptautiskos dzelzceļa pārvadājumus starp OTIF
   dalībvalstīm, kuras piemēro RID noteikumus (“RID līgumslēdzējas valstis”)3.
   Direktīvā 2008/68/EK par bīstamo kravu iekšzemes pārvadājumiem4 noteikts, ka RID attiecas
   arī uz pārvadājumiem, ko veic ES dalībvalstīs.
   2.3.      RID ekspertu komiteja
   RID ekspertu komiteja ir struktūra, kas izveidota ar COTIF 13. panta 1. punkta
   d) apakšpunktu. Saskaņā ar COTIF 18. pantu par priekšlikumiem grozīt konvenciju lemj RID
   ekspertu komiteja. Tajā ietilpst OTIF dalībvalstu, kuras piemēro RID, un Eiropas Savienības
   pārstāvji.
   1
           Padomes Lēmums 2013/103/ES (2011. gada 16. jūnijs) par to, lai noslēgtu Nolīgumu starp Eiropas
           Savienību un Starptautisko Dzelzceļa pārvadājumu starpvaldību organizāciju par Eiropas Savienības
           pievienošanos 1980. gada 9. maija Konvencijai par starptautiskajiem dzelzceļa pārvadājumiem
           (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).
   2
           COTIF 42. panta 1. punkts.
   3
           Patlaban ir 50 OTIF dalībvalstis un 45 RID līgumslēdzējas valstis.
   4
           Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu
           iekšzemes pārvadājumiem (OV L 260, 30.9.2008., 13. lpp.).
LV                                                        1                                                  LV
 ---pagebreak---    2.4.     RID ekspertu komitejas paredzētais akts
   Paredzams, ka 2022. gada 25. maijā RID ekspertu komiteja 57. sesijā pieņems grozījumu
   kopumu, ar ko, ņemot vērā tehnikas un zinātnes attīstību, atjaunina RID pielikumu
   (“paredzētais akts”).
   Paredzētā akta mērķis ir, atjauninot dažus noteikumus, gādāt par bīstamo kravu dzelzceļa
   pārvadājumu drošumu un drošību. Šie noteikumi citstarp ietvertu to bīstamo kravu sarakstu,
   kuras atļauts pārvadāt, iepakošanas instrukcijas, piemērojamo standartu sarakstu un citas
   tehniskās prasības, kas piemērojamas dažādiem taras veidiem.
   Jāatzīmē, ka starptautiskie noteikumi par bīstamo kravu pārvadājumiem ir izstrādāti dažādās
   starptautiskās organizācijās, piemēram, OTIF. To vidū ir Apvienoto Nāciju Organizācijas
   Eiropas Ekonomikas komisija (ANO EEK) un dažādas specializētas Apvienoto Nāciju
   Organizācijas struktūras, piemēram, Ekonomikas un sociālo lietu padomes (ECOSOC)
   Bīstamo kravu pārvadājumu ekspertu apakškomiteja. Noteikumiem jābūt saderīgiem, tāpēc
   starp šajā darbā iesaistītajām organizācijām ir izveidota sarežģīta starptautiska koordinēšanas
   un saskaņošanas sistēma. Šos noteikumus pielāgo, ievērojot divgadu ciklu.
   Šo grozījumu sagatavošanas gaitā notika apspriedes ar plašu publiskā un privātā sektora
   ekspertu loku. Šo grozījumu sagatavošanas gaitā notika šādas tehniskās sanāksmes:
   –        ANO ECOSOC Bīstamo kravu pārvadājumu ekspertu apakškomitejas sanāksmes:
   (1)      55. sesija 2019. gada 1.–5. jūlijā Ženēvā;
   (2)      56. sesija 2019. gada 4.–10. decembrī Ženēvā;
   (3)      57. sesija 2020. gada 27. novembrī – 8. decembrī Ženēvā;
   –        ANO EEK un OTIF RID ekspertu komitejas un Bīstamo kravu pārvadājumu darba
            grupas apvienotās sanāksmes:
   (1)      2020. gada rudens sesija 2020. gada 10.–18. septembrī Ženēvā;
   (2)      2021. gada pavasara sesija 2021. gada 15.–19. martā Bernē;
   (3)      2021. gada rudens sesijā 2021. gada 21. septembrī – 1. oktobrī Ženēvā;
   (4)      vēl viena apvienotā sanāksme notiks 2022. gada 14.–18. martā Bernē;
   –        RID ekspertu komitejas pastāvīgās darba grupas sanāksmes:
   (1)      12. sesija (videokonference) 2020. gada 24.–26. novembrī Bernē;
   (2)      13. sesija 2021. gada 15.–19. novembrī Ženēvā.
   Šajās sanāksmēs iepriekš minēto komiteju eksperti analizēja un izskatīja atsevišķus grozījumu
   priekšlikumus. Lēmumu par ieteicamo rīcību lielākoties atbalstīja vienprātīgi. Dažu
   priekšlikumu ieteikumus atbalstīja lielākā daļa ekspertu.
   Saskaņā ar COTIF 35. pantu grozījumi, par kuriem lēmumu pieņēmusi RID ekspertu
   komiteja, stājas spēkā visās līgumslēdzējās pusēs sestā mēneša pirmajā dienā pēc tā mēneša,
   kura laikā ģenerālsekretārs ir līgumslēdzējām pusēm paziņojis par šiem grozījumiem.
   Līgumslēdzēja puse var paust iebildumus četru mēnešu laikā no paziņošanas dienas.
   Grozījums nestājas spēkā, ja ir saņemti iebildumi no vienas ceturtdaļas līgumslēdzēju pušu.
   COTIF 38. pantā noteikts, ka attiecībā uz tiesībām balsot un tiesībām iebilst, kas noteiktas
   35. panta 4. punktā, reģionālai ekonomiskās integrācijas organizācijai, piemēram, Eiropas
   Savienībai, ir tik balsu, cik to ir tās dalībvalstīm, kuras ir arī organizācijas dalībvalstis.
LV                                                    2                                            LV
 ---pagebreak---    Ja vien puses nebūs paudušas pietiekami daudz iebildumu, paredzēts, ka šajā priekšlikumā
   ierosinātie grozījumi stāsies spēkā 2023. gada 1. janvārī un kļūs saistoši Savienībai un
   dalībvalstīm, veidojot neatņemamu Savienības acquis daļu.
   3.        NOSTĀJA, KAS JĀIEŅEM SAVIENĪBAS VĀRDĀ
   3.1.      Savienības ekskluzīvā kompetence
   Savienība ir pilntiesīga COTIF līgumslēdzēja puse.
   Turklāt Direktīvas 2008/68/EK 1. pantā noteikts, ka RID pielikums ir piemērojams bīstamo
   kravu dzelzceļa pārvadājumiem dalībvalstu teritorijā vai starp dalībvalstīm, izņemot
   dalībvalstis, kurās nav dzelzceļa sistēmas. Direktīvas 2008/68/EK 4. pantā par trešām valstīm
   ir noteikts: “Bīstamo kravu pārvadājumus starp dalībvalstīm un trešām valstīm atļauj, ja ir
   ievērotas ADR5, RID vai ADN6 prasības, ja vien pielikumos nav norādīts citādi.”
   Saskaņā ar Direktīvas 2008/68/EK 8. pantu šajā nolūkā Komisija ir pilnvarota ar deleģētu
   aktu pielāgot minētās direktīvas II pielikuma II.1. iedaļu.
   Jāatzīmē arī, ka Direktīva 2008/68/EK par bīstamo kravu iekšzemes pārvadājumiem7 ir
   iekļauta to Savienības instrumentu sarakstā, ar kuru starpniecību Savienība ir īstenojusi savu
   kompetenci un kuri bija spēkā laikā, kad tika noslēgts nolīgums starp ES un OTIF8.
   3.2.      Nostāja, kas jāieņem
   Grozījumi RID pilnībā ir ekskluzīvā Savienības kompetencē, tāpēc ir jānosaka Savienības
   nostāja.
   Paredzētie grozījumi tiek uzskatīti par lietderīgiem bīstamo kravu drošiem un
   izmaksefektīviem pārvadājumiem, ņemot vērā tehnoloģiju attīstību, un tāpēc tos var atbalstīt.
   4.        JURIDISKAIS PAMATS
   4.1.      Procesuālais juridiskais pamats
   4.1.1.    Principi
   Līguma par Eiropas Savienības darbību (LESD) 218. panta 9. punktā paredzēti lēmumi, ar
   kuriem nosaka “nostāju, kas Savienības vārdā jāapstiprina kādā ar nolīgumu izveidotā
   struktūrā, ja šāda struktūra ir tiesīga pieņemt lēmumus ar juridiskām sekām, izņemot
   lēmumus, kas papildina vai groza attiecīgajā nolīgumā noteikto iestāžu sistēmu”.
   Jēdziens “lēmumi ar juridiskām sekām” ietver aktus, kam ir juridiskas sekas saskaņā ar
   starptautisko tiesību normām, kuras reglamentē attiecīgo struktūru. Tas ietver arī
   5
           Eiropas valstu nolīgums par bīstamo kravu starptautiskajiem pārvadājumiem ar autotransportu, kas
           noslēgts 1957. gada 30. septembrī Ženēvā.
   6
           Eiropas valstu nolīgums par bīstamo kravu starptautiskajiem pārvadājumiem pa iekšējiem ūdensceļiem,
           kas noslēgts 2000. gada 26. maijā Ženēvā.
   7
           Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu
           iekšzemes pārvadājumiem (OV L 260, 30.9.2008., 13. lpp.).
   8
           Padomes 2011. gada 16. jūnija Lēmuma 2013/103/ES I pielikuma papildinājums.
LV                                                      3                                                      LV
 ---pagebreak---    instrumentus, kam nav saistoša spēka saskaņā ar starptautiskajām tiesībām, bet kas “var
   būtiski ietekmēt Savienības likumdevēja pieņemtā tiesiskā regulējuma saturu”9.
   4.1.2.    Piemērošana konkrētajā gadījumā
   Akts, ko RID ekspertu komiteja tiek aicināta pieņemt, ir akts ar juridiskām sekām. Paredzētais
   akts Savienībai būs saistošs saskaņā ar starptautiskajām tiesībām atbilstīgi RID 6. pantam,
   saskaņā ar kuru grozāmais pielikums ir noteikumu neatņemama sastāvdaļa.
   Turklāt atbilstoši Direktīvas 2008/68/EK 1. pantam RID pielikums ir piemērojams bīstamo
   kravu dzelzceļa pārvadājumiem dalībvalstu teritorijā vai starp dalībvalstīm, izņemot
   dalībvalstis, kurās nav dzelzceļa sistēmas. Direktīvas 2008/68/EK 4. pantā par trešām valstīm
   ir noteikts: “Bīstamo kravu pārvadājumus starp dalībvalstīm un trešām valstīm atļauj, ja ir
   ievērotas ADR, RID vai ADN prasības, ja vien pielikumos nav norādīts citādi.”
   Paredzētais akts nepapildina un negroza nolīgumā noteikto iestāžu sistēmu.
   Tāpēc ierosinātā lēmuma procesuālais juridiskais pamats ir LESD 218. panta 9. punkts.
   4.2.      Materiālais juridiskais pamats
   4.2.1.    Principi
   Lēmumam, ko pieņem saskaņā ar LESD 218. panta 9. punktu, materiālais juridiskais pamats
   galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru
   Savienības vārdā tiek ieņemta nostāja.
   4.2.2.    Piemērošana konkrētajā gadījumā
   Lēmuma galvenais mērķis un saturs attiecas uz bīstamo kravu dzelzceļa pārvadājumiem.
   Tāpēc ierosinātā lēmuma materiālais juridiskais pamats ir LESD 91. pants.
   4.3.      Secinājums
   Ierosinātā lēmuma juridiskajam pamatam vajadzētu būt LESD 91. pantam saistībā ar LESD
   218. panta 9. punktu.
   5.        PAREDZĒTĀ AKTA PUBLICĒŠANA
   Tā kā ar ierosināto RID ekspertu komitejas lēmumu tiks izdarīti RID pielikuma grozījumi, ir
   lietderīgi pēc lēmuma pieņemšanas informāciju par sanāksmes rezultātiem publicēt Eiropas
   Savienības Oficiālajā Vēstnesī.
   9
           Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64.
           punkts.
LV                                                     4                                                   LV
 ---pagebreak---                                                                   2022/0041 (NLE)
                                                   Priekšlikums
                                           PADOMES LĒMUMS
       par nostāju, kas attiecībā uz dažiem Konvencijas par starptautiskajiem dzelzceļa
       pārvadājumiem C papildinājuma grozījumiem Eiropas Savienības vārdā jāieņem
        Starptautisko dzelzceļa pārvadājumu starpvaldību organizācijas Bīstamo kravu
                              pārvadājumu ekspertu komitejas 57. sesijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu saistībā ar
   218. panta 9. punktu,
   ņemot vērā Eiropas Komisijas priekšlikumu,
   tā kā:
   (1)    Ar Padomes Lēmumu 2013/103/ES1 Savienība pievienojās 1980. gada 9. maija
          Konvencijai par starptautiskajiem dzelzceļa pārvadājumiem (“COTIF”), kas grozīta ar
          1999. gada 3. jūnija Viļņas protokolu.
   (2)    Saskaņā ar COTIF 6. pantu starptautiskā dzelzceļa satiksme un dzelzceļa materiālu
          izmantošana starptautiskajā satiksmē ir veicama saskaņā ar noteikumiem, kuri
          uzskaitīti minētajā pantā, konkrēti, “Noteikumiem par bīstamo kravu starptautiskajiem
          dzelzceļa pārvadājumiem (RID)”, kas ir ietverti konvencijas C papildinājumā.
   (3)    Atsaucoties uz RID, Eiropas Parlamenta un Padomes Direktīvā 2008/68/EK2 ir
          noteiktas prasības bīstamo kravu pārvadājumiem pa autoceļiem, dzelzceļu un
          iekšējiem ūdensceļiem dalībvalstu teritorijā vai starp dalībvalstīm.
   (4)    Saskaņā ar COTIF 13. panta 1. punkta d) apakšpunktu grozījumus RID pielikumā var
          pieņemt Starptautisko dzelzceļa pārvadājumu organizācijas (“OTIF”) Bīstamo kravu
          pārvadājumu ekspertu komiteja (“RID ekspertu komiteja”).
   (5)    RID ekspertu komitejai 57. sesijā, kas notiks 2022. gada 25. maijā, ir jāpieņem
          grozījumi, ar ko RID pielikumu pielāgo zinātnes un tehnikas attīstībai.
   (6)    Ir lietderīgi noteikt nostāju, kas Savienības vārdā jāieņem RID ekspertu komitejā, jo
          RID grozījumi Savienībai būs saistoši.
   (7)    Paredzēto grozījumu mērķis ir gādāt par bīstamo kravu pārvadājumu drošumu un
          efektivitāti, vienlaikus ņemot vērā zinātnes un tehnikas attīstību šajā nozarē un tādu
          jaunu vielu un priekšmetu izstrādi, kas pārvadāšanas laikā varētu radīt apdraudējumu.
   (8)    Paredzētie grozījumi tiek uzskatīti par lietderīgiem bīstamo kravu drošiem un
          izmaksefektīviem pārvadājumiem, un tāpēc tos var atbalstīt.
   1
           Padomes Lēmums 2013/103/ES (2011. gada 16. jūnijs) par to, lai noslēgtu Nolīgumu starp Eiropas
           Savienību un Starptautisko Dzelzceļa pārvadājumu starpvaldību organizāciju par Eiropas Savienības
           pievienošanos 1980. gada 9. maija Konvencijai par starptautiskajiem dzelzceļa pārvadājumiem
           (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).
   2
           Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu
           iekšzemes pārvadājumiem (OV L 260, 30.9.2008., 13. lpp.).
LV                                                        5                                                  LV
 ---pagebreak---    (9)     Par nelielām izmaiņām pielikumā minētajos dokumentos var vienoties tehniskā līmenī
           RID Ekspertu komitejas pastāvīgās darba grupas 14. sesijā, kas notiks 2022. gada 23.–
           24. maijā, tostarp pamatojoties uz ANO/EEK RID ekspertu komitejas un Bīstamo
           kravu pārvadājumu darba grupas apvienotās sanāksmes ieteikumiem,
   IR PIEŅĒMUSI ŠO LĒMUMU.
                                             1. pants
   Nostāja, kas Savienības vārdā jāieņem Starptautisko dzelzceļa pārvadājumu organizācijas
   (“OTIF”) Bīstamo kravu pārvadājumu ekspertu komitejas (“RID ekspertu komiteja”)
   57. sesijā attiecībā uz 1980. gada 9. maija Konvenciju par starptautiskajiem dzelzceļa
   pārvadājumiem, kas grozīta ar 1999. gada 3. jūnija Viļņas protokolu, ir noteikta šā lēmuma
   pielikumā.
   Savienības pārstāvji RID ekspertu komitejā var piekrist nelielām izmaiņām pielikumā
   minētajos dokumentos bez Padomes papildu lēmuma.
                                             2. pants
   Pēc RID ekspertu komitejas lēmumu pieņemšanas tos publicē Eiropas Savienības Oficiālajā
   Vēstnesī, norādot to spēkā stāšanās datumu.
                                             3. pants
   Šis lēmums ir adresēts Komisijai.
   Briselē,
                                               Padomes vārdā –
                                               priekšsēdētājs
LV                                               6                                               LV
 ---documentbreak---                           EIROPAS
                          KOMISIJA
                                                Briselē, 23.2.2022.
                                                COM(2022) 59 final
                                                ANNEX
                                      PIELIKUMS
                                      dokumentam
                           Priekšlikums Padomes Lēmumam
   par nostāju, kas attiecībā uz dažiem Konvencijas par starptautiskajiem dzelzceļa
   pārvadājumiem C papildinājuma grozījumiem Eiropas Savienības vārdā jāieņem
    Starptautisko dzelzceļa pārvadājumu starpvaldību organizācijas Bīstamo kravu
                      pārvadājumu ekspertu komitejas 57. sesijā
LV                                                                                  LV
 ---pagebreak---                                       PIELIKUMS
 Priekšlik Atsauces dokuments          Temats                       Piezīmes    ES nostāja
 ums
     1.    OTIF/RID/CE/GTP/2021/2      ADR un RID saskaņošana,      Tehniskā    Piekrist
                                       lai iekļautu jaunus taras    vienprātība
                                       veidus                       OTIF
                                       negadījuma protokola         pastāvīgajā
                                       paraugā                      darba grupā
                                                                    pieņemt
                                                                    grozīto
                                                                    tekstu
     2.    OTIF/RID/CE/GTP/2021/3 un   ADR un RID prasību           Tehniskā    Piekrist
           OTIF/RID/CE/GTP/2021/INF.3  saskaņošana attiecībā uz     vienprātība
                                       attēloto informāciju         OTIF
                                                                    pastāvīgajā
                                                                    darba grupā
                                                                    pieņemt
                                                                    grozīto
                                                                    tekstu
     3.    OTIF/RID/CE/GTP/2021/4      Uzliesmojošu sašķidrināto    Tehniskā    Piekrist
                                       gāzu tvertņu drošības vārstu vienprātība
                                       uzstādīšana                  OTIF
                                                                    pastāvīgajā
                                                                    darba grupā
                                                                    pieņemt
                                                                    grozīto
                                                                    tekstu
     4.    OTIF/RID/CE/GTP/2021/5      Konsolidētie teksti, kas     Tehniskā    Piekrist
                                       2020. un 2021. gadā          vienprātība
                                       pieņemti apvienotajā         OTIF
                                       sanāksmē un 2020. gada       pastāvīgajā
                                       novembrī — RID ekspertu      darba grupā
                                       komitejas pastāvīgajā darba  pieņemt
                                       grupā                        grozīto
                                                                    tekstu
     5.    OTIF/RID/CE/GTP/2021/6      ADR un RID saskaņošana,      Tehniskā    Piekrist
                                       citstarp, attiecībā uz tādu  vienprātība
                                       spiedientvertņu              OTIF
                                       projektēšanu, konstruēšanu,  pastāvīgajā
                                       sākotnējo pārbaudi un        darba grupā
                                       testēšanu, kas nav ANO       pieņemt
                                       spiedientvertnes un          grozīto
                                       projektētas, konstruētas un  tekstu
                                       testētas saskaņā ar atsauces
LV                                            1                                           LV
 ---pagebreak---                                               standartiem
  6.       OTIF/RID/CE/GTP/2021/INF.4         Pārejas pasākums saistībā ar    Tehniskā       Piekrist
                                              6.8.2.4.6. punktu               vienprātība
                                              (procedūras, kuras              OTIF
                                              kompetentā iestāde izmanto      pastāvīgajā
                                              ekspertu apstiprināšanai,       darba grupā
                                              cisternvagonu pārbaužu          pieņemt
                                              veikšanai un šādu pārbaužu      grozīto
                                              savstarpējai atzīšanai)         tekstu
  7.       OTIF/RID/CE/GTP/2021/INF.11        Priekšlikumi par RID            Tehniskā       Piekrist
                                              6.8. nodaļas pielāgošanu, lai   vienprātība
                                              ņemtu vērā ļoti lielus          OTIF
                                              cisternkonteinerus              pastāvīgajā
                                                                              darba grupā
                                                                              pieņemt
                                                                              grozīto
                                                                              tekstu
     Visi        iepriekš      minētie     dokumenti         pieejami        OTIF       tīmekļvietnē
     (http://otif.org/en/?page_id=1119), un uzskata, ka tajos ir ietverti grozījumi, kuri 2021. gada
     novembrī apspriesti RID ekspertu komitejas pastāvīgajā darba grupā un atspoguļoti
     dokumenta OTIF/RID/CE/GTP/2021-A I pielikumā (RID ekspertu komitejas pastāvīgās darba
     grupas       13. sesijas    galīgais   ziņojums       —       2021. gada      15.–18. novembrī
     Ženēvā/hibrīdsanāksme),           kas      arī        pieejams         OTIF        tīmekļvietnē
     (http://otif.org/en/?page_id=254).
LV                                                  2                                                 LV